title: 1993 m. gruodžio 14 d. Vykdomojo komiteto Sprendimas dėl ministrų ir valstybės sekretorių deklaracijų (SCH/Com-ex (93)10)

text:
Svarbus teisinis pranešimas

|

41993D0010

Oficialusis leidinys L 239 , 22/09/2000 p. 0127 - 0128

		Vykdomojo komiteto Sprendimas1993 m. gruodžio 14 d.dėl ministrų ir valstybės sekretorių deklaracijų(SCH/Com-ex (93)10)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,NUSPRENDĖ:Patvirtinti 1992 m. birželio 19 d. [1] ir 1993 m. birželio 30 d. ministrų ir valstybės sekretorių deklaracijas dėl Įgyvendinimo konvencijos galiojimo įteisinimo ir išankstinių sąlygų įvykdymo.Paryžius, 1993 m. gruodžio 14 d.PirmininkasA. Lamassoure[1] 1992 m. birželio 19 d. deklaracijos nebuvo įtrauktos į acquis.--------------------------------------------------Madridas, 1993 m. birželio 30 d.SCH/M (93) 14Ministrų ir Valstybės Sekretorių Deklaracija1. Ministrai ir valstybės sekretoriai susitaria nustatyti politinį tikslą nuo 1993 m. gruodžio 1 d. taikyti 1990 m. Šengeno konvenciją.2. Ministrai ir valstybės sekretoriai pažymi, kad įvykdytos šios išankstinės sąlygos:- Bendrasis vadovas,- Vienodo pavyzdžio vizos išdavimo priemonės ir Bendrosios konsulinės instrukcijos dėl vizų,- prieglobsčio prašymų nagrinėjimas,- oro uostai, kaip susitarta 1992 m. birželio 19 d. ministrų ir valstybių sekretorių deklaracijoje.Didelė pažanga padaryta paisant kitų sąlygų, kurios jau įvykdytos tokiu mastu, kad minėtas taikymas turėtų būti pradėtas nuo 1993 m. gruodžio 1 d. Siekiant šio tikslo ir laikantis 1990 m. Šengeno konvencijos reikia papildomų pastangų jau pasiektiems susitarimams dėl išorinių sienų kontrolės ir narkotikų įgyvendinti.Ministrai ir valstybės sekretoriai patvirtina, kad veikianti SIS yra esminė sąlyga vidaus sienų kontrolei panaikinti. Šioje srityje padaryta ženkli pažanga. Jie susitaria paspartinti darbą, kad SIS pradėtų veikti laipsniškai, valstybėms sėkmingai užbaigus bandymus ir pradėjus naudotis savo N.SIS.3. Vykdomasis komitetas savo posėdyje spalio mėnesį galutinai įvertins pažangą, padarytą įgyvendinant pirmiau minėtas papildomas pastangas.4. 1990 m. Šengeno konvencija bus taikoma visose valstybėse narėse, kurios yra įvykdžiusios išankstines sąlygas ir turi veikiančią N.SIS.Šiuo tikslu visos valstybės narės įsipareigoja atlikti visus būtinus parengiamuosius darbus, kad būtų užbaigtos nacionalinės procedūros, reikalingos Konvencijai ir prisijungimo susitarimams ratifikuoti.5. Ministrai ir valstybės sekretoriai sutaria, kad 1990 m. Šengeno konvenciją pasirašiusios valstybės, kurios dar to nepadarė, turi kuo greičiau ir ne vėliau kaip iki tokios datos, kad būtų laikomasi 1 punkte nustatyto galutinio termino, deponuoti savo ratifikavimo dokumentus. Tos valstybės narės, kurios to dar nepadarė, taip pat sutaria kuo greičiau ir ne vėliau kaip iki tokios datos, kad būtų laikomasi 1 punkte nustatyto galutinio termino, deponuoti tų valstybių, kurių N.SIS yra integruota į sistemą, prisijungimo susitarimų ratifikavimo dokumentus.Ministrai ir valstybės sekretoriai sutaria, kad Konvencijos Baigiamojo akto Deklaracija dėl 139 straipsnio leidžia manyti, jog Konvencijos galiojimo įteisinimas priklauso nuo Vykdomojo komiteto sprendimo, kuris turi būti priimtas, kai tik bus įvykdytos išankstinės sąlygos.--------------------------------------------------


title: 2011 m. balandžio 6 d. Tarybos sprendimas 2011/221/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

text:
7.4.2011

               LT

               Europos Sąjungos oficialusis leidinys

               L 93/20

         TARYBOS SPRENDIMAS 2011/221/BUSP
   2011 m. balandžio 6 d.
   kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. spalio 29 d. Taryba priėmė Sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1).

               (2)

               2011 m. kovo 30 d. Jungtinių Tautų Saugumo Taryba priėmė Rezoliuciją 1975 (JT ST rezoliucija 1975 (2011)), kuria tikslinės sankcijos nustatomos daugiau asmenų, tenkinančių Rezoliucijoje 1572 (2004) ir vėlesnėse rezoliucijose išdėstytus kriterijus, įskaitant tuos asmenis, kurie trukdo taikai ir susitaikymui Dramblio Kaulo Krante, trukdo Jungtinių Tautų operacijai Dramblio Kaulo Krante (UNOCI) ir kitų Dramblio Kaulo Krante veikiančių tarptautinių subjektų darbą bei daro sunkius žmogaus teisių ir tarptautinės humanitarinės teisės pažeidimus.

               (3)

               Atsižvelgiant į sudėtingą padėtį Dramblio Kaulo Krante, turėtų būti nustatytos papildomos ribojamosios priemonės.

               (4)

               Be to, Sprendimo 2010/656/BUSP I ir II prieduose pateikti asmenų ir subjektų, kuriems taikomos ribojamosios priemonės, sąrašai turėtų būti iš dalies pakeisti.

               (5)

               Taip pat reikia patikslinti tam tikras Sprendimo 2010/656/BUSP nuostatas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/656/BUSP iš dalies keičiamas taip:

               1.

               5 straipsnyje įterpiamos šios dalys:
               „3a.   II priedo išvardytų asmenų ir subjektų atžvilgiu valstybės narės gali leisti netaikyti 1 ir 2 dalyse nurodytų priemonių, kai lėšos ir ekonominiai ištekliai yra būtini humanitariniais tikslais, iš anksto pranešusios apie tai kitoms valstybėms narėms ir Komisijai.
               3b.   1 dalies b punktu neužkertamas kelias tam, kad nurodytas asmuo ar subjektas pervestų mokėtiną sumą pagal sutartį, sudarytą iki tokio asmens ar subjekto įtraukimo į sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalies b punkte nurodytas asmuo arba subjektas.“

               2.

               Įterpiamas šis straipsnis:
               „5a straipsnis
               Draudžiama:

                           a)

                           pirkti, tarpininkauti išleidžiant arba padėti išleisti obligacijas ar vertybinius popierius, kuriuos po 2011 m balandžio 6 d. išleidžia arba garantuoja neteisėta Laurent GBAGBO Vyriausybė, taip pat jos vardu arba pagal jos įgaliojimus veikiantys asmenys ar subjektai, arba jos valdomi ar kontroliuojami subjektai. Išimties tvarka finansų įstaigoms leidžiama pirkti tokias obligacijas arba vertybinius popierius, kurių vertė atitinka jų jau turimų obligacijų ir vertybinių popierių, kurių terminas baigiasi, vertę;

                           b)

                           teikti bet kokios formos paskolas neteisėtai Laurent GBAGBO Vyriausybei, taip pat jos vardu arba pagal jos įgaliojimus veikiantiems asmenims ar subjektams arba jos valdomiems ar kontroliuojamiems subjektams.

                     Atitinkamiems fiziniams ir juridiniams asmenims, subjektams ir organizacijoms neužtraukiama jokia atsakomybė už tai, kad jie pirko, tarpininkavo išleidžiant ir padėjo išleisti obligacijas bei vertybinius popierius ir suteikė paskolas, kaip nurodyta a ir b punktuose, jeigu jie nežinojo ir neturėjo pagrįstos priežasties įtarti, kad savo veiksmais pažeis šiuos draudimus.“

               3.

               Įterpiamas šis straipsnis:
               „9a straipsnis
               Kad šiame sprendime nustatytų priemonių poveikis būtų kuo didesnis, Sąjunga skatina trečiąsias valstybes patvirtinti ribojamąsias priemones, panašias į tas, kurios numatytos šiame sprendime.“

               4.

               10 straipsnis papildomas šia dalimi:
               „4.   5 straipsnio 2 dalyje nurodytos priemonės, kiek tai susiję su į II priedo sąrašą įtrauktais uostais, peržiūrimos ne vėliau kaip 2011 m. birželio 1 d.“

         2 straipsnis
   1.   Šio sprendimo I priedo A dalyje išvardyti asmenys išbraukiami iš Sprendimo 2010/656/BUSP II priede pateikto sąrašo ir įtraukiami į Sprendimo 2010/656/BUSP I priede pateiktą sąrašą.
   2.   Šio sprendimo I priedo B dalyje nurodytas asmuo įtraukiamas į Sprendimo 2010/656/BUSP I priede pateiktą sąrašą.
   3.   Šio sprendimo II priede išvardyti asmenys įtraukiami į Sprendimo 2010/656/BUSP II priede pateiktą sąrašą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. balandžio 6 d.

            Tarybos vardu

            Pirmininkas

         MARTONYI J.

      (1)  OL L 285, 2010 10 30, p. 28.

      I PRIEDAS
      A   DALIS
      1.   Laurent GBAGBO

      Gimimo data: 1945 m. gegužės 31 d.
      Gimimo vieta: Ganjoa, Dramblio Kaulo Krantas
      Buvęs Dramblio Kaulo Kranto Prezidentas: trukdo taikos ir susitaikymo procesui, nepripažįsta prezidento rinkimų rezultatų.
      Įtraukimo į JT sąrašą data: 2011 3 30 (į Europos Sąjungos sąrašą data: 2010 12 22)
      2.   Simone GBAGBO

      Gimimo data: 1949 m. birželio 20 d.
      Gimimo vieta: Moossou, Gran Basamas, Dramblio Kaulo Krantas
      Dramblio Kaulo Kranto liaudies fronto (FPI) frakcijos parlamente pirmininkė: trukdo taikos ir susitaikymo procesui, viešai kursto neapykantą ir smurtą.
      Įtraukimo į JT sąrašą data: 2011 3 30 (į Europos Sąjungos sąrašą data: 2010 12 22)
      3.   Désiré TAGRO

      Paso numeris: PD – AE 065FH08
      Gimimo data: 1959 m. sausio 27 d.
      Gimimo vieta: Isija, Dramblio Kaulo Krantas
      Tariamo prezidento L. GBAGBO administracijos Generalinis sekretorius: L. GBAGBO neteisėtos Vyriausybės narys; trukdo taikos ir susitaikymo procesui, nepripažįsta prezidento rinkimų rezultatų, dalyvauja smurtinėse represijose prieš gyventojų judėjimus.
      Įtraukimo į JT sąrašą data: 2011 3 30 (į Europos Sąjungos sąrašą data: 2010 12 22)
      4.   Pascal AFFI N’GUESSAN

      Paso numeris: PD-AE 09DD00013.
      Gimimo data: 1953 m. sausio 1 d.
      Gimimo vieta: Bouadriko, Dramblio Kaulo Krantas
      Dramblio Kaulo Kranto liaudies fronto (FPI) pirmininkas: trukdo taikos ir susitaikymo procesui, kursto neapykantą ir smurtą.
      Įtraukimo į JT sąrašą data: 2011 3 30 (į Europos Sąjungos sąrašą data: 2010 12 22)
      B   DALIS
      1.   Alcide DJÉDJÉ

      Gimimo data: 1956 m. spalio 20 d.
      Gimimo vieta: Abidžanas, Dramblio Kaulo Krantas
      Artimas GBAGBO patarėjas: GBAGBO neteisėtos Vyriausybės narys; trukdo taikos ir susitaikymo procesui, viešai kursto neapykantą ir smurtą.
      Įtraukimo į JT sąrašą data: 2011 3 30

      II PRIEDAS

         2 straipsnio 3 dalyje nurodyti asmenys

      A.   Asmenys

                  Vardas, pavardė (ir kiti galimi vardai ir pavardės)

                  Identifikuojamoji informacija

                  Įtraukimo į sąrašą priežastys

                  1.

                  Diali Zie

                  Vakarų Afrikos valstybių centrinio banko (BCEAO) valdytojas; Prisideda prie neteisėtos Laurent Gbagbo administracijos finansavimo

                  2.

                  Togba Norbert

                  Iždo vyriausiasis inspektorius; Prisideda prie neteisėtos Laurent Gbagbo administracijos finansavimo

                  3.

                  Kone Doféré

                  Iždo vyriausiasis buhalteris; Prisideda prie neteisėtos Laurent Gbagbo administracijos finansavimo

                  4.

                  Hanny Tchélé Brigitte, Etibouo žmona

                  Dokumentinio filmo kūrėja;
                  neapykantos ir smurto kurstymas

                  5.

                  Jacques Zady

                     Radiodiffusion Télévision Ivoirienne (RTI) režisierius;
                  neapykantos ir smurto kurstymas

                  6.

                  Ali Keita

                  Dienraščio Le Temps vyriausiasis redaktorius;
                  neapykantos ir smurto kurstymas

                  7.

                  Kla Koué Sylvanus

                  Dramblio Kaulo Kranto telekomunikacijų agentūros faktinis generalinis direktorius ir San-Pedro generalinės tarybos pirmininkas;
                  neapykantos ir smurto kurstymas

                  8.

                  Mamadou Ben Soumahoro

                  Nacionalinės asamblėjos narys;
                  neapykantos ir smurto kurstymas

                  9.

                  Sokouri Bohui

                  Nacionalinės Asamblėjos narys, dienraščio Notre Voie leidybos direktorius. Dramblio Kaulo Kranto liaudies fronto (FPI) generalinis sekretorius, atsakingas už rinkimus;
                  neapykantos ir smurto kurstymas

                  10.

                  Blon Siki Blaise

                  Tariamai vyriausiasis pareigūnas, atsakingas už vakarų vystymąsi;
                  neapykantos ir smurto kurstymas

                  11.

                  Pasteur Kore Moïse

                  Laurent Gbagbo dvasinis patarėjas;
                  neapykantos ir smurto kurstymas

                  12.

                  Moustapha Aziz

                  Dramblio Kaulo Kranto atstovybės UNESCO patarėjas;
                  neapykantos ir smurto kurstymas

                  13.

                  Gnamien Yao

                  Buvęs ministras;
                  neapykantos ir smurto kurstymas

                  14.

                  Zakaria Fellah

                  Laurent Gbagbo patarėjas ypatingaisiais klausimais; Prisideda prie neteisėtos Laurent Gbagbo administracijos finansavimo

                  15.

                  Ghislain N’Gbechi

                  Dramblio Kaulo Kranto nuolatinės atstovybės Niujorke pareigūnas; Prisideda prie neteisėtos Laurent Gbagbo administracijos finansavimo

                  16.

                  Charles Kader Gore

                  Verslininkas; Prisideda prie neteisėtos Laurent Gbagbo administracijos finansavimo

                  17.

                  Adv. Sanogo Yaya

                  Dramblio Kaulo Kranto advokatų biuro advokatas; Prisideda prie neteisėtos Laurent Gbagbo administracijos finansavimo

                  18.

                  Kadio Morokro Mathieu

                     Petroivoire generalinis direktorius; Prisideda prie neteisėtos Laurent Gbagbo administracijos finansavimo

                  19.

                  Marcellin Zahui

                  Neteisėtai nacionalizuotų CNCE (Nacionalinė kredito ir taupymo kasa) ir BICICI (Dramblio Kaulo Kranto prekybos ir pramonės tarptautinis bankas) atitinkamai generalinis direktorius ir administratorius; Prisideda prie neteisėtos Laurent Gbagbo administracijos finansavimo

                  20.

                  Jean-Claude N'Da Ametchi

                  Neteisėtai nacionalizuotų Versus banko ir SGBCI (Dramblio Kaulo Kranto bankų bendrovė) atitinkamai generalinis direktorius ir administratorius; Prisideda prie neteisėtos Laurent Gbagbo administracijos finansavimo

                  21.

                  Anatole Kossa

                  CGFCC (Kavos ir kakavos filialo valdymo komitetas) pirmininko pavaduotojas; Nuo 2010 m. sausio 1 d. buvusio prezidento L. Gbagbo patarėjas žemės ūkio klausimais; Prisideda prie neteisėtos Laurent Gbagbo administracijos finansavimo

                  22.

                  Alexandre Kouadio

                  ARCC (Kavos ir kakavos reguliavimo institucija) laikinasis administratorius; Prisideda prie neteisėtos Laurent Gbagbo administracijos finansavimo

                  23.

                  Célestin N'Guessan

                  FDPCC (Kavos ir kakavos gamintojų veiklos vystymo ir skatinimo fondas) laikinasis administratorius; Prisideda prie neteisėtos Laurent Gbagbo administracijos finansavimo

                  24.

                  Claudine Lea Yapobi, gimusi Yehiry

                  FRC (Reguliavimo ir kontrolės fondas) ir BCC (Kavos ir kakavos birža) laikinoji administratorė; Prisideda prie neteisėtos Laurent Gbagbo administracijos finansavimo

                  25.

                  Deby Dally Balawourou

                  Žurnalistas, Spaudos nacionalinės tarybos pirmininkas; neapykantos ir smurto kurstymas

                  26.

                  Wenceslas Appiah

                  BFA (Žemės ūkio finansavimo bankas) generalinis direktorius; Prisideda prie neteisėtos Laurent Gbagbo administracijos finansavimo

                  27.

                  Hubert Houlaye

                  Nacionalinio investicijų banko administracinės valdybos pirmininkas; Prisideda prie neteisėtos Laurent Gbagbo administracijos finansavimo